b'\n_START_ARTICLE_\nUli\xc4\x8dno rolkanje\n_START_PARAGRAPH_\nUli\xc4\x8dno rolkanje je rolkanje na ulicah in vseh drugih urbanih prostorih. Zna\xc4\x8dilni objekti so razne ograje, bankine, zidovi, plo\xc4\x8dniki itd. Na urbanih podro\xc4\x8djih je mo\xc4\x8d najti tudi krivinaste objekte, ki so sicer zna\xc4\x8dilni za vertikalno rolkanje, vendar so ti v ve\xc4\x8dini niso primerni za rolkanje in se na njih praviloma izvajajo la\xc5\xbeji triki._NEWLINE_Za za\xc4\x8detnika uli\xc4\x8dnega rolkanja veljata Natas Kaupas in Mark Gonzales v poznih osemdesetih letih 20. stoletja, ki sta trike nove \xc5\xa1ole iz prostega sloga prenesla na ulice, kjer sta jih \xc5\xa1e izpopolnila (izvajala sta jih vi\xc5\xa1je, z lep\xc5\xa1im slogom). Bila sta tudi prva, ki sta naredila kak trik na ograjo \xc4\x8dez stopnice._NEWLINE_\xc4\x8ceprav ve\xc4\x8dina poligonov za rolkanje vsebuje veliko posnetkov objektov z ulic, pa najbolj podzemeljski rolkarji zavra\xc4\x8dajo poligone, ker so objekti tam preve\xc4\x8d popolni in stanja na ulici ne predstavljajo pravilno. Ve\xc4\x8dina rolkarjev pa, \xc4\x8de le lahko, dosti \xc4\x8dasa pre\xc5\xbeivi na teh poligonih, ker se tam la\xc5\xbeje nau\xc4\x8dijo trike, ki jih potem prenesejo na ulice.'